Document ID: 31998L0101

Direktiva Komisije 98/101/ES
z dne 22. decembra 1998
o prilagajanju Direktive Sveta 91/157/EGS o baterijah in akumulatorjih, ki vsebujejo nekatere nevarne snovi, tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/157/EGS z dne 18. marca 1991 o baterijah in akumulatorjih, ki vsebujejo nekatere nevarne snovi [1], in zlasti člena 10 Direktive,
ker je v okviru Akta o pristopu Avstrije, Finske in Švedske, zlasti v členih 69 in 112 predvideno, da je treba v obdobju štirih let od datuma pristopa v skladu s postopki ES ponovno pregledati določbe o baterijah, ki vsebujejo živo srebro, navedenih v členu 3 Direktive 91/157/EGS;
ker je treba za dosego visoke ravni varstva okolja glede na vsebnost živega srebra prepovedati trženje nekaterih baterij; da bi bila ta prepoved zares koristna za okolje, mora zajemati naprave, v katerih so takšne baterije in akumulatorji vgrajeni; ker ima lahko takšna prepoved pozitiven vpliv na spodbujanje predelave baterij;
ker je treba upoštevati tehnični razvoj nadomestnih baterij, ki ne vsebujejo težkih kovin;
ker je treba Direktivo 91/157/EGS ustrezno spremeniti;
ker so ukrepi, predvideni v tej direktivi, v skladu z mnenjem Odbora, ustanovljenega na podlagi člena 18 Direktive Sveta 75/442/EGS z dne 15. julija 1975 o odpadkih [2], kakor je bila nazadnje spremenjena z Odločbo Komisije 96/350/ES [3],
SPREJELA NASLEDNJO DIREKTIVO:
Člen 1
Direktiva 91/157/EGS se spremeni:
1. Člen 3(1) se nadomesti z naslednjim:
"1. Države članice najkasneje s 1. januarjem 2000 prepovejo trženje baterij in akumulatorjev, ki vsebujejo več kakor 0,0005 % živega srebra glede na težo, vključno s primeri, ko so takšne baterije in akumulatorji vgrajeni v naprave. Gumbaste celice in baterije, sestavljene iz gumbastih celic, ki vsebujejo največ 2 % živega srebra glede na težo, so izvzete iz te prepovedi.";
2. Priloga I se nadomesti s Prilogo k tej direktivi.
Člen 2
Države članice sprejmejo in objavijo predpise, potrebne za uskladitev s to direktivo, do 1. januarja 2000. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 22. decembra 1998

Labels: 1
16
20
7
15